11 дәріс. БАҚ және жаңа медиа: Жаһандық даму тенденциялары және ұлттық модель

Жаңа медиа технологиясы журналистік ұйымдар мен мекемелердің қайта құрылымдануына әкелді. Атап айтқанда, ХІХ ғасырдан бастап газет редакциясы американдық немесе әлемдік журналистиканың негізіне айналды. Редакторлар мен шешім қабылдайтын басқа да тұлғалар редакцияда жұмыс жасап, журналистермен кездесіп, тапсырмалар беріп, мәтіндерді, суреттерді, аудио және видеоны редакциялаған. Редакция ішіндегі және сыртындағы жаңалықтар ағымы көбіне-көп баламалы технологиялардың мүмкіндіктері мен шектеулеріне байланысты болған. ХХ ғасыр басында жазу машинкасының немесе телетайптың сартылы кез келген редакциядан естілген, әсіресе, күнделікті шығатын газетте бұл солай болған. Жеткізуші балалар редакцияларға мәтіндердің көшірмелерін немесе авторлардың өздері терген мәтіндерді өз қолдарымен тасыған. Немесе олар баламалы телефон желілері арқылы мәтін көшірмелері келіп түсетін телетайп арқылы мәтіндерді қабылдап отырған. Жеткізушілер оларды редакторға апарған немесе арнайы жаңалықтар тақтасына жеткізген.

Жылдамдығы жоғары онлайн-технологиялардың, оның ішінде өуатты арзан компьютерлер мен басқа да құрылғылар тәрізді кеңжолақты сымсыз технологиялардың дамуы қазіргі редакциялар жұмысында «төңкеріс» тудырды. Редакциялар біртіндеп мультимедиялық контенттің сандық формада шығуын, редакциялануы мен таралуын жеңілдетуге қолайлы түрде ұйымдастырыла бастады. Кейде оларды конвергентті редакциялар немесе ақпараттық орталықтар деп атайды, сөйтіп өткен заманғы редакциялар жылдам жойылып кетті. Әдетте онлайн редактор кез келген мәтінді, файлды немесе мәліметтерді олардың форматына қарамастан (мысалы, мәтін, аудио, видео, фото, график) пайдалана алады. Соның нәтижесінде журналистер мен редакторлар дедлайнға жуықтап жұмыс жасай алады және жұмысты ең соңғы сәтінде де аяқтай алады. Олар кез келген баспасөз, Интернет, телевизия немесе радио сынды БАҚ түрі үшін материал жасай алады.

Жаңа медиа американдық және әлемдік журналистикада аса түбегейлі құрылымдық өзгерістер тудырыды. Жаңамедианың пайда болуынан туындағанды вируталды редакция деп атауға болады. Виртуалды редакция – нектеушіл дәстүрлі редакциядан ада журналистік құрылым болып табылады. Виртуалды редакцияда арзан әрі қуатты мобильді технологиялар, мысалы, ноутбуктер, қалта компьютерлері, мегапиксельді сандық фотоаппараттар мен сандық диктофондар қолданылады. Мұндай виртуалды редакция кеңжолақты сымсыз технологиялардың ұсынатын икемділігін пайдаланады. Бұл журналистерге көбірек оқиғаны қамту үшін, көбірек ақпарат көздерінен интервью алу үшін, редакторлармен кездесу үшін редакцияға баруға аазырақ уақыт жұмсауға мүмкіндік береді. Баспасөз мәслихаттары ұялы телефон немесе ноутбук арқылы жүргізіле алады. Материалдар электронды тұрде ұсынылады, олар мәтін, фото, графика, аудио және видео түрінде болуы мүмкін. Шараның тұтас өту барысында журналистің оқиға ортасында жүруі әрине, журналистикадағы тосын жаңалық емес. Репортерлердің сот үкімін жеткізу үшін сот залынан шыға салысымен-ақ редакцияға бірден соғатын жайттары белгілі. Редакция бұл ақпаратты жазып алатын болған.

Соған қарамастан, кей жолақты ұялы байланыс желісі жаңа медиа журналистикасында аса жаңа ауқымды құрылымдық өзгерістердің орын алуына мүмкіндік тудырды. Жаңа медиа технологиялары бір ғана адамның немесе тым аз журналистер санының, фрилансерлердің, стрингерлердің жасаған жаңалықтарын таратуды, яғни «one- person news»бірегей феноменін дамытуды мүмкін етті, олар жергілікті және аймақтық хабарларды таратып, өзекті тақырыптарды сөз етіп, шағын қаламақыға белгілі бір айдарларды жүргізеді. Сол себепті қымбатқа түсетін орталық редакцияларды ұстап тұрудың қажеті жоқ. Интернеттің пайда болуымен қымбат тұратын баспаны, телевизия немесе радио мұнараларын пайдалану, хабар тарату үшін лицензия сатып алу қажеттілігі азайды.Оның орнына, БАҚ-тың кәсіпкерлік қызметі тұтас АҚШ-та дамыды, ол халықаралық дәрежеде жаңа медиа ұсынып отырған мүмкіндіктерді журналистиканы аса сапалы ету үшін пайдалануға негізделеді.

Сондай-ақ шығын аз болғандықтан, аз ғана немесе шектеулі табыстар негізіндегі бизнес-үлгілер әлі де өз қызметін сақтап қалған. Онлайн-жаңалықтар қызметі RedBankGreen.com-ға қатысты жағдайда қарастырайық, ол Ганнета медиакорпорациясының журналистерімен құрылған.